RO
L 205/118
Jurnalul Oficial al Uniunii Europene
5.8.2022
(ii) CRS și evidența detaliată a lucrărilor de întreținere pentru ultima întreținere programată efectuată și pentru orice altă întreținere neprogramată ulterioară a tuturor pieselor cu durată limitată de viață și a componentelor cu resursă tehnică urmărită până când lucrarea de întreținere programată este înlocuită de o altă lucrare de întreținere programată echivalentă ca sferă de cuprindere și grad de detaliere, dar care acoperă o perioadă de cel puțin 36 de luni; (iii) CRS și declarația de acceptare a proprietarului pentru orice componentă montată pe o aeronavă ELA2 fără formularul 1 al AESA, în conformitate cu punctul 21.A.307 litera (b) subpunctul 2 din anexa I (partea 21) la Regulamentul (UE) nr.
748/2012, dar care acoperă o perioadă de cel puțin 36 de luni; (iv) CRS și declarația de acceptare a proprietarului pentru orice componentă montată pe o aeronavă fără formularul 1 al AESA, în conformitate cu punctul 21L.A.193 litera (b) subpunctul 2 din anexa Ib (partea 21 Light) la Regulamentul (UE) nr.
748/2012, dar care acoperă o perioadă de cel puțin 36 de luni.”
4.
La punctul M.A.401, litera (b) se înlocuiește cu următorul text: „(b) În sensul prezentei anexe, datele de întreținere aplicabile sunt oricare dintre următoarele: 1. orice cerință, procedură, standard sau informație aplicabilă, emisă de către autoritatea competentă sau de către agenție; 2.
orice directivă de navigabilitate aplicabilă; 3. instrucțiunile pentru continuitatea navigabilității aplicabile și alte instrucțiuni de întreținere, formulate de titularul certificatului de tip, de titularul certificatului de tip suplimentar, de declarantul unei declarații de conformitate a proiectului și de orice altă întreprindere care publică astfel de date în conformitate cu anexa I (partea 21) sau, după caz, cu anexa Ib (partea 21 Light) la Regulamentul (UE) nr.
748/2012; 4.
în cazul componentelor aprobate pentru instalare de către titularul aprobării de proiect sau de către declarantul unei declarații de conformitate a proiectului, instrucțiunile de întreținere aplicabile publicate de producătorii de componente și acceptabile pentru titularul aprobării de proiect sau declarantul unei declarații de conformitate a proiectului; 5.
orice date aplicabile furnizate în conformitate cu punctul 145.A.45 litera (d).”
5.
La punctul M.A.501 litera (a), subpunctul 1 se înlocuiește cu următorul text: „1.
Componente care sunt într-o stare satisfăcătoare, care sunt puse în serviciu pe baza unui formular 1 al AESA sau a unui document echivalent și care sunt marcate în conformitate cu capitolul Q din anexa I (partea 21) sau, după caz, cu anexa Ib (partea 21 Light) la Regulamentul (UE) nr.
748/2012, cu excepția cazurilor în care se specifică altfel la punctul 21.A.307 din anexa I (partea 21) sau la punctul 21L.A.193 din anexa Ib (partea 21 Light) la Regulamentul (UE) nr.
748/2012, în prezenta anexă (partea M) sau în anexa Vd (partea CAO).”
6.
Punctul M.A.502 se modifică după cum urmează: (i)
litera (a) se înlocuiește cu următorul text: „(a) Întreținerea altor componente decât cele menționate la punctul 21.A.307 litera (b) subpunctele 2-6 din anexa I (partea 21) sau, după caz, la punctul 21L.A.193 litera (b) subpunctele 2-6 din anexa Ib (partea 21 Light) la Regulamentul (UE) nr.
748/2012 se efectuează de către întreprinderi de întreținere autorizate în conformitate cu subpartea F din prezenta anexă, cu anexa II (partea 145) sau cu anexa Vd (partea CAO), după caz.”;
(ii) litera (d) se înlocuiește cu următorul text: „(d) Întreținerea componentelor menționate la punctul 21.A.307 litera (b) subpunctul 2 din anexa I (partea 21) sau la punctul 21L.A.193 litera (b) subpunctul 2 din anexa Ib (partea 21 Light) la Regulamentul (UE) nr.
748/2012, în cazul în care componenta în cauză este montată pe aeronavă sau este demontată temporar pentru a îmbunătăți accesul, se efectuează de către o întreprindere de întreținere a aeronavelor autorizată în conformitate cu subpartea F din prezenta anexă, cu anexa II (partea 145) sau cu anexa Vd (partea CAO), după caz, de către personalul de certificare menționat la punctul M.A.801 litera (b) subpunctul 1 sau de către pilotul-proprietar menționat la punctul M.A.801 litera (b) subpunctul 2.
Întreținerea componentelor efectuată în conformitate cu prezenta literă nu îndeplinește condițiile pentru eliberarea unui formular 1 al AESA și face obiectul cerințelor privind punerea în serviciu a aeronavei prevăzute la punctul M.A.801.”;